作者:杜甫
標題:苦雨奉寄隴西公兼呈王徵士
內容:今秋乃淫雨，仲月來寒風。群木水光下，永珍雲氣中。所思礙行潦，九裡信不通。悄悄素滻路，迢迢天漢東。願騰六尺馬，背若孤征鴻。劃見公子面，超然歡笑同。奮飛既胡越，侷促傷樊籠。一飯四五起，憑軒心力窮。嘉蔬沒混濁，時菊碎榛叢。鷹隼亦屈猛，烏鳶何所蒙。式瞻北鄰居，取適南巷翁。掛席釣川漲，焉知清興終。